**2024 majandustegevuse kokkuvõte II kvartal**

Meremuuseumi missioon on tõsta inimeste teadmisi Eestist kui mereriigist ning kasvatada ühiskonnas austust ja armastust merelise pärandi vastu.

Alates 1981. aastast asub muuseumi põhiekspositsioon ligi 500-aastase ajalooga suurtükitornis Paks Margareeta.

|  |  |  |
| --- | --- | --- |
|  | **Külastajate arv** | |
|  | **2023** | **2024** |
| **Lennusadam** | 49 962 | 34 383 |
| **Paks Margareeta** | 15 817 | 18 616 |
| **Kokku** | **65 779** | **52 999** |

Regulaarselt toimuvate teemanäitustena tuuakse publikuni nii kohalike uurimisprojektide tulemusi kui ka rahvusvahelisi külalisnäituseid. Lennusadama välialal on laste mänguväljak ja tegutseb sadam, kus asuvad sajandivanune aurik-jäämurdja Suur Tõll ning teised külastatavad muuseumilaevad.

**II kvartalil** avati Lennusadama uuendatud püsiekspositsioon. Taasavamine toimus 12.05.2024. Koos püsiekspositsiooni avamisega ilmus ka lastealaga seotud raamat „Kass Kipperi mereseiklus“.

Näitus "Sõjalaevad Lennuk ja Vambola Peruus" avati samuti 12.05 Lennusadamas.

Paksus Margareetas avati 09.aprillil fotonäitus „Noor Andres Sööt Antarktikas“.

Naissaarel avati 23.mail Nargen Nord näitus kogumisaktsiooni käigus kogutud materjali põhjal. Näitus jääb avatuks suve lõpuni.

Käimas on Eesti Polaarklubi 40. juubeliaasta tähistamine. Näitus Anatoli Normanist avati Suurel Tõllul 15.juunil ning see on sel aastal juba teine Antarktika näitus.